Na osnovu Odluke o usvajanju Dinamičkog plana potreba za raspisivanje konkursa za izbor u akademska zvanja na Univerzitetu u Sarajevu - Fakultetu zdravstvenih studija u akademskoj 2023/2024. godini, broj: 04-1-2005/23 od 08.09.2023. (Zaključak Upravnog odbora Univerziteta u Sarajevu broj 02-30-12/23 od 14. 09. 2023., Odluka Senata Univerziteta u Sarajevu broj: 01-17-198/23 od 26. 10. 2023. godine), Odluke o izmjeni i dopuni Dinamičkog plana potreba za raspisivanje konkursa za izbor u zvanja broj: 04-1-99/24 od 26.01.2024, (Odluka Senata Univerziteta u Sarajevu broj: 01-4-129/24 od 28. 02. 2024., Mišljenje Upravnog odbora Univerziteta u Sarajevu broj: 02-2-33/24 od 30.01.2024. godine), Odluke Vijeća Univerziteta u Sarajevu - Fakulteta zdravstvenih studija broj: 04-1-281/24 od 09. 02. 2024. godine, Odluke Senata Univerziteta u Sarajevu broj: 01-4-68/24 od 28. 02. 2024. godine i Upute o realizaciji izbora u isto ili više akademsko zvanje na Univerzitetu u Sarajevu u skladu sa uslovima propisanim ranijim Zakonom o visokom obrazovanju (61. sjednica Senata Univerziteta u Sarajevu od 27.09.2023.), raspisuje se

**KONKURS**

**za izbor u akademska zvanja**

**I Nastavnik u zvanje redovni profesor, bez zasnivanja radnog odnosa:**

1. Nastavni predmet „Osnovi kliničke prakse“ - 1 izvršilac

**II Nastavnik u zvanje docent**

1. Naučna oblast „Morfološke tehnologije u citodijagnostici i hematologiji“– 1 izvršilac, radni odnos s nepunim radnim vremenom
2. Naučne oblasti „Zaštita i njega individualnog zdravlja“ i „Zaštita i njega zdravlja zajednice“ – 2 izvršioca, bez zasnivanja radnog odnosa
3. Naučne oblasti „Zaštita i njega zdravlja porodice“ i „Opšti zdravstveni predmeti“ – 1 izvršilac, bez zasnivanja radnog odnosa
4. Naučna oblast „Upravljanje vodom, hranom i ishranom“ – 2 izvršioca, bez zasnivanja radnog odnosa
5. Naučne oblasti „Radiološke tehnologije u nuklearnoj medicini“ i „Radiološke tehnologije u radiodijagnostici“ – 2 izvršioca, bez zasnivanja radnog odnosa
6. Naučne oblasti „Radiološke tehnologije u nuklearnoj medicini“ i „Radiološke tehnologije u radioterapiji“ – 1 izvršilac, bez zasnivanja radnog odnosa
7. Naučne oblasti „Radiološke tehnologije u radiodijagnostici“ i „Radiološke tehnologije u radioterapiji“ – 1 izvršilac, bez zasnivanja radnog odnosa

**III Saradnik u zvanje viši asistent**

1. Naučna oblast „Radiološke tehnologije u radiodijagnostici“ – 1 izvršilac, radni odnos s nepunim radnim vremenom

**IV Saradnik u zvanje asistent**

 1. Naučna oblast „Zaštita i njega individualnog zdravlja“- 1 izvršilac, bez zasnivanja radnog odnosa

Uslovi za izbor, u skladu sa članom 96. Zakona o visokom obrazovanju („Službene novine Kantona Sarajevo“, broj: 33/17), te u skladu sa članom 112. Zakona o visokom obrazovanju („Službene novine Kantona Sarajevo“, broj: 36/22) su:

Za poziciju I1. redovni profesor: redovni profesor: proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Za poziciju II1. docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

Za pozicije II2.,II3.,II4.,II5.,II6. i II7.docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka.

Za poziciju III1. viši asistent: stepen drugog ciklusa studija (magisterij) odnosno integrisani ciklus studija, proveden izborni period u zvanju asistenta.

Za poziciju IV1. asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Pored općih zakonskih uslova, za pozicije III i IV uvjet je završen odgovarajući studij Fakulteta zdravstvenih studija.

Kandidati su kao dokaz o ispunjavanju gore navedenih uslova obavezni priložiti

1. Popunjen i svojeručno potpisan Obrazac prijave na konkurs (Obrazac prijave na konkurs kandidati mogu preuzeti web stranici: www.fzs.unsa.ba) uz obavezno navođenje pozicije za koju se aplicira,
2. Kraću biografiju (CV) i bibliografiju u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni, Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
4. Dokaz o prethodno provedenom izboru u akademsko zvanje, za pozicije I i III,
5. Dokaz o uspješno obavljenom mentorstvu za treći ciklus studija/drugi ciklus studija, u skladu sa Zakonom,.
6. Naučni radovi i objavljene knjige u skladu sa Zakonom i uslovima konkursa, uz naznaku publikacije u kojoj je rad objavljen,
7. Dokaz o ispunjavanju uslova iz člana 115. (4). u slučaju prijevremenog izbora u više zvanje, i uslova iz člana 115. (2). u slučaju kada se iz objektivnih razloga nije mogao ispuniti uslov objavljena knjiga i/ili mentorstvo
8. Dokaz o učešću u originalnom stručnom uspjehu kao što je projekt, patent ili originalni metod, u skladu sa Zakonom,
9. Dokaz o učešću u realizaciji nastavnog procesa u skladu sa Zakonom i uslovima konkursa
10. Dokaz o zaposlenju u nastavnoj bazi grupacije medicinskih nauka
11. Drugi dokazi relevantni za izbor.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Sva dokumentacija se prilaže u originalu ili ovjerenoj kopiji. Dokumentacija dostavljena po konkursu, po okončanju procedure izbora, ne vraća se kandidatu.

Ovjerena kopija dokumenta nema ograničen rok važenja, pod uvjetom da ni dokument nema preciziran rok važenja.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.